Terry Gilliam

Terence Vance Gilliam (rođen 22. novembra 1940) jest američko-britanski režiser i animator, član komičarske grupe Monty Python. Gilliam je režirao 12 igranih filmova, uključujući Monty Python i Sveti gral (1975), Vremenski banditi (1981),  Brazil  (1985) (nominacija za Oscara za originalni scenarij), Avanture barona Münchhausena (1988), Kralj ribara (1991) (nominacija za Zlatni globus za najboljeg režisera, 12 majmuna (1995), Strah i prezir u Las Vegasu(1998) (nominacija za Zlatnu palmu), Braća Grimm (2005) i Svijet mašte doktora Parnasa (2009). Terry Gilliam je dobitnik Počasne nagrade BAFTA 2009. godine Nakon preseljenja u Englesku, pridružio se "Letećem cirkusu Montyja Pythona", kao jedini član koji nije porijeklom Britanac. Gilliam je imao dvojno američko i britansko državljanstvo sve do 2006. kada se odrekao američkog.

 Animacija 
Kao član Monty Pythona, bio je zadužen za izradu nadrealističkih animacija koje su većinom korištene za povezivanje skečeva. U nekoliko skečeva i filmova se pojavio i kao glumac, uglavnom u usputnim ulogama. Njegov poseban stil animacije karakterizira upotreba vlastitih oblika pomiješanih s pozadinama i isječcima antiknih fotografija (većinom iz viktorijanskog doba).

 Filmovi 
Gilliamovi filmovi uglavnom se bave pitanjima identiteta, svijesti, zdravog razuma, stvarnosti i iluzije. Zapleti su većinom fantastični i velikim dijelom smješteni u maštu glavnih junaka, koji se nalaze u konfliktnim i grotesknim situacijama, često s nesretnim završetkom. Obrađuje i neke društvene teme poput birokratije, režimske represije, devijantnog ponašanja i razlika među staležima. Atmosfera u filmovima je većinom mračna i nelagodna, iako je često prisutan i humor.

Gilliam ima neslavnu reputaciju režisera koji snima vrlo skupe (često neisplative) filmove, redovito popraćene s problemima u produkciji.

 Monty Python i Sveti gral (Monty Python and the Holy Grail, 1975.) (u saradnji s Terryjem Jonesom) 
 Jabberwocky (1977.)
 Vremenski banditi (Time Bandits, 1981.)
 Smisao života Montyja Pytona (1983.) (u saradnji s Terryjem Jonesom)
 The Crimson Permanent Assurance (1983.) (kratki film ukomponiran Smisao života Montyja Pythona)
 Brazil (1985.)
 Avanture barona Münchhausena (The Adventures of Baron Munchausen, 1988.)
 Kralj ribara (The Fisher King, 1991.)
 12 majmuna (Twelve Monkeys, 1995.) 
 Strah i prezir u Las Vegasu (Fear and Loathing in Las Vegas, 1998.)
 Braća Grimm (The Brothers Grimm, 2005.)
 Tideland (2006.)
 Svijet mašte doktora Parnasa (2009.)

 Također pogledajte 

 Režiser
 Spisak režisera

 Reference 

 Vanjski linkovi 

 Terry Gilliam na IMDb-u

Kategorija:Rođeni 1940.
Kategorija:Američki režiseri
Kategorija:Živi ljudi
Kategorija:Biografije, Minneapolis